26. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ - ΕΞΩΤΕΡΙΚΩΝ -ΟΙΚΟΝΟΜΙΚΩΝ Αριθ. Φ.167/183406 της 13/16 Οκτ. 2000 (ΦΕΚ Β΄1255) Σύσταση θέσεων στρατιωτικού προσωπικού σε Ελληνικές Πρεσβείες. Άρθρ.1.-1. Συνιστούμε: α. Μία (1) θέση Αεροπορικού Ακολούθου στην Ελληνική πρεσβεία στο Λονδίνο, η οποία θα επανδρώνεται από Αξιωματικό βαθμού Αντισμη-νάρχου ή Σμηνάρχου της Πολεμικής Αεροπορίας. β.Μία (1) θέση Αξιωματικού βαθμού Επισμηναγού ή Σμηναγού (0) υπό τον Αεροπορικό ακόλουθο στο Λονδίνο. γ. Μία (1) θέση Αξιωματικού βαθμού Αντισμηνάρχου ή Επισμηναγού (Ε) στο Γραφείο Προμηθειών Παρισίων. δ. Μία (1) θέση Αξιωματικού βαθμού Αντισμηνάρχου (ΤΑ)στο Γραφείο Συνδέσμου στο Ogden/Utah. ε.Μία (1) θέση Αξιωματικού βαθμού Αντισμηνάρχου ή Επισμηναγού (ΤΑ) στο Γραφείο Συνδέσμου στο Ohio. στ. Ανά μία (1) θέση Υπαξιωματικού της Πολεμικής Αεροπορίας στα  Γραφεία Ακολούθων Άμυνας στη Βαρσοβία και στο Κίεβο και στο Γραφείο Αεροπορικού Ακολούθου στη Μόσχα. ζ. Μία (1) θέση Υπαξιωματικού ή Ανθυπασπιστή (ΤΜΣ) στο Γραφείο Συνδέσμου στο Οgden/Utah. 2.Διαπιστεύουμε τον Ακόλουθο Άμυνας στο Κίεβο παράλληλα και στην Μολδαβία 3. Τροποποιούμε την υπ’ αριθ. 167/129445/ΥΕΘΑ/ΓΕΕΘΑ/ΔΑΔ/Α Κοινή Απόφαση Υπουργών Εξωτερικών, Εθνικής Άμυνας και Οικονομικών καθ’ ό μέρος αφορά την υπαγωγή του κατώτερου Αξιωματικού της Πολεμικής Αεροπορίας, ο οποίος υπάγεται υπό τον Αεροπορικό Ακόλουθο Αγκύρας αντί του Ακολούθου Άμυνας στην Άγκυρα. 